3 Mme Moshe a raya batho a re: “A go gakologelweng letsatsi leno le lo duleng mo Egepeto ka lone,+ mo ntlong ya makgoba, ka gonne Jehofa o lo ntshitse fano ka seatla se se nonofileng.+ Ka jalo go se ka ga jewa sepe se se bedisitsweng.+ 4 Gompieno lo a tswa mo kgweding ya Abibe.+ 5 Mme go tla diragala gore fa Jehofa a tla bo a go tsentse mo lefatsheng la Bakanana le Bahite le Baamore le Bahife le Bajebuse,+ le a neng a ikanela borragomogologolwane gore o tla le go naya,+ lefatshe le le elang mashi le tswina ya dinotshe,+ foo o dire tirelo eno mo kgweding eno. 6 O je dikuku tse di sa bedisiwang+ malatsi a le supa, mme mo letsatsing la bosupa ke moletlo wa ga Jehofa.+ 7 Dikuku tse di sa bedisiwang di tshwanetse go jewa mo malatsing ao a a supa;+ mme ga go na sepe se se bedisitsweng se se tshwanetseng sa bonwa se na le wena,+ e bile ga go a tshwanelwa go bonwa sebediso sepe se na le wena mo melelwaneng yotlhe ya gago.+ 8 Mme o bolelele morwao mo letsatsing leo, o re, ‘Ke ka ntlha ya se Jehofa a se ntiretseng fa ke ne ke tswa kwa Egepeto.’+ 9 Mme e tla nna sesupo mo seatleng sa gago le segopotso fa gare ga matlho a gago,+ gore molao wa ga Jehofa o itshupe o le mo molomong wa gago;+ ka gonne Jehofa o go ntshitse kwa Egepeto ka seatla se se nonofileng.+ 10 Mme o boloke molao ono mo nakong ya one e e tlhomilweng ngwaga le ngwaga.+